Volume 4

**Volume 4** είναι ο τίτλος του τέταρτου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Σεπτέμβριο του 1972 μέσω της δισκογραφικής εταιρείας "Vertigo".

## Ιστορία του δίσκου
Τους τρεις πρώτους μήνες του 1972, οι Black Sabbath συνέγραψαν τα τραγούδια "*Tomorrow's Dream*" και "*Snowblind*" στα "Marquee Studios" του Λονδίνου. Το Μάιο εκείνης της χρονιάς μετέβησαν στο Λος Άντζελες των Ηνωμένων Πολιτειών για να ηχογραφήσουν το νέο δίσκο τους στα "Record Plant Studios".

Σε αυτό το δίσκο το συγκρότημα ξεκινά τους πειραματισμούς με τον ήχο του, κάτι που θα γίνει ακόμη πιο φανερό στα επόμενα άλμπουμ τους. Το εξώφυλλο του δίσκου παρουσιάζει μία μονόχρωμη εικόνα του τραγουδιστή του συγκροτήματος, Όζι Όσμπορν με τα χέρια σηκωμένα.

Το "*Volume 4*" ανέβηκε στο Top-10 στη Μεγάλη Βρετανία και το # 13 στις Ηνωμένες Πολιτείες, όπου μέσα σε 40 ημέρες έγινε χρυσό και έχει πλέον βραβευθεί ως πλατινένιο. Επίσης, ανέβηκε στην κορυφή των τσαρτ της Αυστραλίας και έχει γίνει πλατινένιο και στον Καναδά, όπου έφθασε στο # 3. Οι κριτικές εκείνης της εποχής ήταν αρνητικές, αλλά πλέον το "AllMusic" του έχει δώσει την άριστη βαθμολογία των πέντε αστεριών, ενώ το "Ultimate Guitar" του έχει δώσει 9,2 / 10.

Η περιοδεία για την προώθηση του δίσκου ξεκίνησε από το "Municipal Auditorium" της Ατλάντα στις 19 Ιουνίου 1972. Από το νέο δίσκο, συμπεριλήφθηκαν στο set list τα τραγούδια "*Tomorrow’s Dream*", "*Snowblind*", "*Under the Sun*", "*Wheels of Confusion*" και "*Cornucopia*". Το αμερικανικό κομμάτι διήρκεσε μέχρι το Σεπτέμβριο με τους Black Sabbath να δίνουν πάνω από 30 συναυλίες, με τις εμφανίσεις τους να ανοίγουν κατά καιρούς οι Gentle Giant, οι Blue Öyster Cult, οι Groundhogs, οι Captain Beyond, κ.α..
Τον Ιανουάριο του 1973 η περιοδεία μεταφέρθηκε στην Ωκεανία για δύο εμφανίσεις στη Νέα Ζηλανδία και άλλες πέντε στην Αυστραλία. Στις 15 Φεβρουαρίου ξεκίνησε το ευρωπαϊκό κομμάτι της περιοδείας από την "Ernst Merck Halle" του Αμβούργου, για να καταλήξει μετά από 25 εμφανίσεις στο "City Hall" του Νιούκασλ στις 18 Μαρτίου 1973.

Μία δεύτερη αμερικανική περιοδεία η οποία ήταν προγραμματισμένη για τον Απρίλιο εκείνης της χρονιάς ακυρώθηκε.

## Ανάλυση τραγουδιών
Ο δίσκος ξεκινάει με το "*Wheels of Confusion*" ένα οκτάλεπτο κομμάτι με αρκετές εναλλαγές ρυθμών και μελωδιών, στο τελευταίο δίλεπτο του οποίου το ρυθμό δίνει το μέλοτρον το οποίο παίζουν ο Τόνι Αϊόμι και ο Γκίζερ Μπάτλερ. Ακολουθεί το "*Tomorrow's Dream*" το οποίο αποτέλεσε και το σινγκλ του δίσκου, χωρίς να γνωρίσει εμπορική επιτυχία. Το τραγούδι κινείται σε γρήγορο ρυθμό με βαρύ κιθαριστικό ριφ αλλά και μελωδικό ρεφραίν.
Τρίτο τραγούδι του άλμπουμ είναι η μπαλάντα "*Changes*", για την οποία έπαιξε πιάνο ο Αϊόμι και συνδυάστηκε με τα μελαγχολικά φωνητικά του Όσμπορν. Το συγκεκριμένο κομμάτι διασκευάστηκε το 2003 από τον Όσμπορν και την κόρη του Κέλι, ανεβαίνοντας στο # 1 της Μεγάλης Βρετανίας. Ακολουθεί το σύντομο ορχηστρικό "*FX*", στο οποίο ακούγονται εφέ τα οποία κάνει ο Αϊόμι παίζοντας την κιθάρα του με το σταυρό του.

Πέμπτο κομμάτι είναι το "*Supernaut*", για το ριφ του οποίου έχουν εκφράσει το θαυμασμό τους ο Τζεφ Μπεκ και ο Φρανκ Ζάπα και είναι από τα έντονα ρυθμικά τραγούδια του άλμπουμ, με εξαιρετικά τύμπανα από τον Μπιλ Γουόρντ. Ακολουθεί το "*Snowblind*", ένα κομμάτι το οποίο αναφέρεται στην κοκαΐνη και γι' αυτό το λόγο η εταιρεία τους αρνήθηκε να ονομαστεί ο δίσκος με αυτό τον τίτλο.

Το "*Cornucopia*" έχει μία βαριά μισόλεπτη εισαγωγή στο στυλ του "*[[Master of Reality]]*" για να αποκτήσει ταχύτητα στη συνέχεια και να εξελιχθεί σε ένα δυνατό χέβι μέταλ κομμάτι. Το ακουστικό "*Laguna Sunrise*" πήρε το όνομα του από την Laguna Beach της Καλιφόρνια μετά από ένα πάρτι στο οποίο παραβρέθηκαν εκεί. Ακολουθεί το γρήγορο ροκ εντ ρολ του "*St. Vitus Dance*", για να κλείσει ο δίσκος με το "*Under The Sun / Every Day Comes And Goes*", του οποίου οι στίχοι καταπιάνονται με θέματα όπως η θρησκεία και η βία. Ο Όσμπορν έχει γράψει ότι κάθε φορά που έπαιζαν αυτό το τραγούδι στο στούντιο ο Γουόρντ το άλλαζε, με αποτέλεσμα όταν τελείωσαν την ηχογράφηση του να το αποκαλούν "*Everywhere Under The fucking Sun*".

## Τραγούδια
1. **Wheels of Confusion** *(Iommi/Butler/Ward/Osbourne)* - 8:02
2. **Tomorrow's Dream** *(Iommi/Butler/Ward/Osbourne)* - 3:12
3. **Changes** *(Iommi/Butler/Ward/Osbourne)* - 4:45
4. **FX** *(Iommi/Butler/Ward/Osbourne)* - 1:44
5. **Supernaut** *(Iommi/Butler/Ward/Osbourne)* - 4:50
6. **Snowblind** *(Iommi/Butler/Ward/Osbourne)* - 5:33
7. **Cornucopia** *(Iommi/Butler/Ward/Osbourne)* - 3:55
8. **Laguna Sunrise** *(Iommi/Butler/Ward/Osbourne)* - 2:56
9. **St. Vitus Dance** *(Iommi/Butler/Ward/Osbourne)* - 2:30
10. **Under the Sun** *(Iommi/Butler/Ward/Osbourne)* - 5:53

## Θέσεις τσαρτ

***Volume 4*** *(άλμπουμ)*

***Επίσημη κυκλοφορία: [[25 Σεπτεμβρίου]] [[1972]]***

## Βραβεία
***Volume 4*** *(άλμπουμ)*

* Ηνωμένες Πολιτείες (*RIAA Certification*): Πλατινένιος
* Καναδάς (*CRIA Certification*): Πλατινένιος

## Κατατάξεις
* ***Kerrang!''' Τα 100 καλύτερα άλμπουμ που πρέπει να ακούσεις πριν πεθάνεις (1998)'': # '''7''' 
* ***Kerrang!** Τα 100 καλύτερα χέβι μέταλ άλμπουμ όλων των εποχών'': # **48** 
* ***Classic Rock*' Τα 100 καλύτερα άλμπουμ βρετανικού ροκ όλων των εποχών (2006)*: # *'30** 
* ***Metal Rules*', Τα 100 καλύτερα χέβι μέταλ άλμπουμ όλων των εποχών*: # *'97** 
* ***Guitarist Magazine*' Τα 50 επιδραστικότερα άλμπουμ όλων των εποχών*: # *'15** 
* ***Q Magazine*' Τα 100 καλύτερα βρετανικά άλμπουμ όλων των εποχών*: # *'60** 

== Τα μέλη του συγκροτήματος ==
Το **Volume 4** ηχογραφήθηκε από τους εξής μουσικούς:

* **Όζι Όσμπορν** - ''φωνητικά''
* **Τόνι Αϊόμι** - ''κιθάρα''
* **Γκίζερ Μπάτλερ** - ''μπάσο''
* **Μπιλ Γουόρντ*' - *τύμπανα''

## Παραπομπές


## Πηγές
* Βιογραφία των Black Sabbath
* Ιστορικό τής περιοδείας του Volume 4
* Allmusic review
* How Black Sabbath Managed to Release ‘Vol. 4,’ Despite Mounting Problems
* Encyclopaedia Metallum
* Songfacts
* Αμερικανικά τσαρτ
|width="50%" valign="top"|
* Black Sabbath, Vol. 4 - Rolling Stone
* Γερμανικά τσαρτ
* Νορβηγικά τσαρτ
* Αυστραλιανά τσαρτ 
* Καναδικά τσαρτ
* Βρετανικά τσαρτ

Κατηγορία:Άλμπουμ του 1972
Κατηγορία:Άλμπουμ των Black Sabbath